CELEX: 32021R0485
Language: fi
Date: 2021-03-22 00:00:00
Title: Komission täytäntöönpanoasetus (EU) 2021/485, annettu 22 päivänä maaliskuuta 2021, Zingiber officinale Roscoe -kasvista saatavan eteerisen inkivääriöljyn hyväksymisestä rehun lisäaineena kaikkien eläinlajien ruokinnassa, Zingiber officinale Roscoe -kasvista saatavan inkiväärin oleohartsin hyväksymisestä rehun lisäaineena broilereiden, munivien kanojen, lihakalkkunoiden, porsaiden, lihasikojen, emakkojen, lypsylehmien, lihavasikoiden (juottorehut), lihanautojen, lampaiden, vuohien, hevosten, kanien, kalojen ja lemmikkieläinten ruokinnassa sekä Zingiber officinale Roscoe -kasvista saatavan inkivääritinktuuran hyväksymisestä rehun lisäaineena hevosten ja koirien ruokinnassa (ETA:n kannalta merkityksellinen teksti)

23.3.2021   
               
               
                  FI
               
               
                  Euroopan unionin virallinen lehti
               
               
                  L 100/3
               
            
         KOMISSION TÄYTÄNTÖÖNPANOASETUS (EU) 2021/485,
         annettu 22 päivänä maaliskuuta 2021,
         
            Zingiber officinale Roscoe -kasvista saatavan eteerisen inkivääriöljyn hyväksymisestä rehun lisäaineena kaikkien eläinlajien ruokinnassa, Zingiber officinale Roscoe -kasvista saatavan inkiväärin oleohartsin hyväksymisestä rehun lisäaineena broilereiden, munivien kanojen, lihakalkkunoiden, porsaiden, lihasikojen, emakkojen, lypsylehmien, lihavasikoiden (juottorehut), lihanautojen, lampaiden, vuohien, hevosten, kanien, kalojen ja lemmikkieläinten ruokinnassa sekä Zingiber officinale Roscoe -kasvista saatavan inkivääritinktuuran hyväksymisestä rehun lisäaineena hevosten ja koirien ruokinnassa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklan 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.
                  
               
                     (2)
                  
                  
                     
                        Zingiber officinale Roscoe -kasvista saatavat eteerinen inkivääriöljy, inkiväärin oleohartsi ja inkivääritinktuura hyväksyttiin ilman määräaikaa direktiivin 70/524/ETY mukaisesti kaikkien eläinlajien rehun lisäaineina. Kyseiset lisäaineet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan b alakohdan mukaisesti.
                  
               
                     (3)
                  
                  
                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee Zingiber officinale Roscoe -kasvista saatavan eteerisen inkivääriöljyn uudelleenarviointia kaikkien eläinlajien ruokinnassa, Zingiber officinale Roscoe -kasvista saatavan inkiväärin oleohartsin uudelleenarviointia broilereiden, munivien kanojen, lihakalkkunoiden, porsaiden, lihasikojen, emakkojen, lypsylehmien, lihavasikoiden (juottorehut), lihanautojen, lampaiden, vuohien, hevosten, kanien, kalojen ja lemmikkieläinten ruokinnassa sekä Zingiber officinale Roscoe -kasvista saatavan inkivääritinktuuran uudelleenarviointia hevosten ja koirien ruokinnassa.
                  
               
                     (4)
                  
                  
                     Hakija pyysi, että Zingiber officinale Roscoe -kasvista saatavat eteerinen inkivääriöljy, inkiväärin oleohartsi ja inkivääritinktuura hyväksyttäisiin käytettäviksi myös juomavedessä. Asetuksessa (EY) N:o 1831/2003 ei kuitenkaan sallita aromiaineiden käyttöä juomavedessä. Näin ollen Zingiber officinale Roscoe -kasvista saatavien eteerisen inkivääriöljyn, inkiväärin oleohartsin ja inkivääritinktuuran käyttöä juomavedessä ei pitäisi sallia.
                  
               
                     (5)
                  
                  
                     Hakija pyysi, että kyseiset lisäaineet luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”aromiaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (6)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä toukokuuta 2020 antamassaan lausunnossa (3), että Zingiber officinale Roscoe -kasvista saatavilla eteerisellä inkivääriöljyllä, inkiväärin oleohartsilla ja inkivääritinktuuralla ei ehdotetuissa käyttöolosuhteissa ole haitallisia vaikutuksia eläinten terveyteen, kuluttajien terveyteen eikä ympäristöön. Elintarviketurvallisuusviranomainen totesi myös, että Zingiber officinale Roscoe -kasvista saatavat eteerinen inkivääriöljy, inkiväärin oleohartsi ja inkivääritinktuura olisi katsottava ihoa, silmiä ja hengitysteitä ärsyttäviksi sekä ihoa herkistäviksi. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta.
                  
               
                     (7)
                  
                  
                     Elintarviketurvallisuusviranomainen totesi, että Zingiber officinale Roscoe -kasvista saatavia eteeristä inkivääriöljyä, inkiväärin oleohartsia ja inkivääritinktuuraa käytetään yleisesti elintarvikkeissa aromiaineina ja koska niiden funktio rehussa on olennaisilta osin sama kuin elintarvikkeissa, niiden tehoa ei tarvitse osoittaa muulla tavoin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla rehun lisäaine määritetään rehusta.
                  
               
                     (8)
                  
                  
                     
                        Zingiber officinale Roscoe -kasvista saatavien eteerisen inkivääriöljyn, inkiväärin oleohartsin ja inkivääritinktuuran arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisten aineiden käyttö [tämän asetuksen liitteessä kuvatulla tavalla] olisi hyväksyttävä.
                  
               
                     (9)
                  
                  
                     Olisi vahvistettava rajoituksia ja edellytyksiä, jotta valvonta sujuisi paremmin. Erityisesti olisi ilmoitettava kyseisten rehun lisäaineiden etiketissä lisäaineen suositeltu pitoisuus. Kyseisen pitoisuuden ylittyessä esiseosten etiketissä olisi ilmoitettava tiettyjä tietoja.
                  
               
                     (10)
                  
                  
                     Se, että Zingiber officinale Roscoe -kasvista saatavien eteerisen inkivääriöljyn, inkiväärin oleohartsin ja inkivääritinktuuran käyttöä aromiaineina juomavedessä ei hyväksytä, ei estä niiden käyttöä rehuseoksissa, jotka annostellaan veden mukana.
                  
               
                     (11)
                  
                  
                     Koska turvallisuuteen liittyvät syyt eivät edellytä asianomaisten aineiden hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksyminen
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluvat, liitteessä eritellyt aineet eläinten ruokinnassa käytettävinä rehun lisäaineina kyseisessä liitteessä vahvistetuin edellytyksin.
         
         
            2 artikla
            Käyttö juomavedessä
            Liitteessä tarkoitettuja hyväksyttyjä aineita ei saa käyttää juomaveteen lisättyinä.
         
         
            3 artikla
            Siirtymätoimenpiteet
            
               1.   Sallitaan liitteessä eriteltyjen aineiden ja niitä sisältävien esiseosten, jotka on valmistettu ja varustettu merkinnöillä ennen 12 päivää lokakuuta 2021 ennen 12 päivää huhtikuuta 2021 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
            
            
               2.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 12 päivää huhtikuuta 2022 ennen 12 päivää huhtikuuta 2021 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
            
            
               3.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 12 päivää huhtikuuta 2023 ennen 12 päivää huhtikuuta 2021 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
            
         
         
            4 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä maaliskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EUVL L 270, 14.12.1970, s. 1).
         
            (3)  EFSA Journal 2020;18(6):6147.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut säännökset
                     
                     
                        Hyväksynnän voimassaolo päättyy
                     
                  
                        mg tehoainetta / kg täysrehua, jonka kosteuspitoisuus on 12 %
                     
                  
                        
                           Luokka: sensoriset lisäaineet
                        
                        
                           Funktionaalinen ryhmä: aromiaineet
                        
                     
                  
                        2b489-eo
                     
                     
                        -
                     
                     
                        Eteerinen inkivääriöljy
                     
                     
                        
                           Lisäaineen koostumus
                        
                        
                           Zingiber officinale Roscoe -kasvin kuivatuista juurakoista höyrytislauksella saatu eteerinen öljy.
                        
                           Tehoaineen kuvaus
                        
                        
                           Zingiber officinale Roscoe -kasvin kuivatuista juurakoista höyrytislauksella saatu eteerinen öljy, sellaisena kuin Euroopan neuvosto on sen määritellyt (1).
                        
                                    —
                                 
                                 
                                    α-zingibereeni: 29–40 %
                                 
                              
                                    —
                                 
                                 
                                    β-seskvifellandreeni 8–14 %
                                 
                              
                                    —
                                 
                                 
                                    ar-kurkumeeni: 5–12 %
                                 
                              
                                    —
                                 
                                 
                                    α-farneseeni: 4–10 %
                                 
                              
                                    —
                                 
                                 
                                    kamfeeni: 2–10 %
                                 
                              
                                    —
                                 
                                 
                                    β-bisaboleeni: 2–9 %
                                 
                              CAS-numero: 8007-08-7,
                        EINECS-numero: 283-634-2
                        FEMA-numero: 2522
                        EN-numero: 489
                        Nestemäinen muoto
                        
                           Analyysimenetelmä
                            (2)
                        
                        Alfa-zingibereenin, beta-seskvifellandreenin ja ar-kurkumeenin määrittäminen rehun lisäaineesta:
                        
                                    —
                                 
                                 
                                    Kaasukromatografia yhdistettynä massaspektrometriaan (GC-MS) retentioajan lukituksella (RTL) (tai fytokemiallisten merkkiaineiden standardiaineilla) sekä kaasukromatografia yhdistettynä liekki-ionisaatiodetektoriin (GC-FID) (tai ilman jälkimmäistä yhdistelmää) ISO 11024 -standardimenetelmän mukaisesti.
                                 
                              
                     
                        Kaikki eläinlajit
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Lisäaineen ja esiseoksen etiketissä on oltava seuraavat tiedot:
                                    ”Tehoaineen suositeltu enimmäispitoisuus kilossa täysrehua, jonka kosteuspitoisuus on 12 %:
                                    
                                                —
                                             
                                             
                                                lihavasikat (juottorehu): 80 mg;
                                             
                                          
                                                —
                                             
                                             
                                                muut eläinlajit tai -ryhmät: 20 mg.”
                                             
                                          
                              
                                    4.
                                 
                                 
                                    Esiseoksen etiketissä on ilmoitettava tehoaineen funktionaalinen ryhmä, tunnistenumero, nimi ja lisätty määrä, jos esiseoksen etiketissä ilmoitettu käyttötaso johtaisi 3 kohdassa tarkoitetun tason ylittymiseen.
                                 
                              
                                    5.
                                 
                                 
                                    Eteerisen inkivääriöljyn ja muiden Zingiber officinale Roscoe -kasvista saatujen hyväksyttyjen lisäaineiden sekoitusta rehuissa ei sallita.
                                 
                              
                                    6.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse, ihokosketuksesta tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä henkilönsuojaimia, mukaan lukien hengityssuojaa sekä suojalaseja ja -käsineitä.
                                 
                              
                     
                        12. huhtikuuta 2031
                     
                  
                        2b489-or
                     
                     
                         
                     
                     
                        Inkiväärin oleohartsi
                     
                     
                        
                           Lisäaineen koostumus
                        
                        
                           Zingiber officinale Roscoe -kasvin kuivatuista juurakoista höyrytislauksella ja liuotinuutolla saatu inkiväärin oleohartsi.
                        
                           Tehoaineen kuvaus
                        
                        
                           Zingiber officinale Roscoe -kasvin kuivatuista juurakoista höyrytislauksella ja liuotinuutolla saatu inkiväärin oleohartsi, sellaisena kuin Euroopan neuvosto on sen määritellyt (1).
                        Eteerinen öljy: 25–30 paino-%
                        Gingerolien kokonaismäärä: 0,5–8 paino-%
                        
                                    —
                                 
                                 
                                    6-gingeroli
                                 
                              
                                    —
                                 
                                 
                                    8-gingeroli
                                 
                              
                                    —
                                 
                                 
                                    10-gingeroli
                                 
                              Shogaolien kokonaismäärä: 3–6 paino-%
                        
                                    —
                                 
                                 
                                    6-shogaoli
                                 
                              
                                    —
                                 
                                 
                                    8-shogaoli
                                 
                              Kosteus ja haihtuvat aineet: 25–30 paino-%
                        EN-numero: 489
                        Nestemäinen muoto
                        
                           Analyysimenetelmä
                            (2)
                        
                        Fytokemiallisten merkkiaineiden määrittäminen: gingerolien kokonaismäärä ja shogaolien kokonaismäärä rehun lisäaineessa (inkiväärin oleohartsi):
                        
                                    —
                                 
                                 
                                    Korkean suorituskyvyn nestekromatografia yhdistettynä spektrofotometriseen havaitsemiseen (HPLC-UV) – ISO 13685
                                 
                              
                     
                        
                                    —
                                 
                                 
                                    Broilerit
                                 
                              
                                    —
                                 
                                 
                                    Munivat kanat
                                 
                              
                                    —
                                 
                                 
                                    Lihakalkkunat
                                 
                              
                                    —
                                 
                                 
                                    Porsaat
                                 
                              
                                    —
                                 
                                 
                                    Lihasiat
                                 
                              
                                    —
                                 
                                 
                                    Emakot
                                 
                              
                                    —
                                 
                                 
                                    Lypsylehmät
                                 
                              
                                    —
                                 
                                 
                                    Lihavasikat (juottorehut)
                                 
                              
                                    —
                                 
                                 
                                    Lihanaudat
                                 
                              
                                    —
                                 
                                 
                                    Lampaat ja vuohet
                                 
                              
                                    —
                                 
                                 
                                    Hevoset
                                 
                              
                                    —
                                 
                                 
                                    Kanit
                                 
                              
                                    —
                                 
                                 
                                    Kalat
                                 
                              
                                    —
                                 
                                 
                                    Lemmikkieläimet
                                 
                              
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Lisäaineen ja esiseoksen etiketissä on oltava seuraavat tiedot:
                                    ”Tehoaineen suositeltu enimmäispitoisuus kilossa täysrehua, jonka kosteuspitoisuus on 12 %, ja juottorehuissa, joiden kosteuspitoisuus on 5,5 %:
                                    
                                                —
                                             
                                             
                                                broilerit: 5 mg;
                                             
                                          
                                                —
                                             
                                             
                                                munivat kanat ja kanit: 7 mg;
                                             
                                          
                                                —
                                             
                                             
                                                lihakalkkunat: 6 mg;
                                             
                                          
                                                —
                                             
                                             
                                                porsaat 8 mg;
                                             
                                          
                                                —
                                             
                                             
                                                lihasiat: 10 mg;
                                             
                                          
                                                —
                                             
                                             
                                                emakot: 13 mg;
                                             
                                          
                                                —
                                             
                                             
                                                lypsylehmät: 12 mg;
                                             
                                          
                                                —
                                             
                                             
                                                lihavasikat (juottorehut): 21 mg;
                                             
                                          
                                                —
                                             
                                             
                                                lihanaudat: 19 mg;
                                             
                                          
                                                —
                                             
                                             
                                                lampaat, vuohet, hevoset ja kalat: 20 mg;
                                             
                                          
                                                —
                                             
                                             
                                                lemmikkieläimet: 1 mg.”
                                             
                                          
                              
                                    4.
                                 
                                 
                                    Esiseoksen etiketissä on ilmoitettava tehoaineen funktionaalinen ryhmä, tunnistenumero, nimi ja lisätty määrä, jos esiseoksen etiketissä ilmoitettu käyttötaso johtaisi 3 kohdassa tarkoitetun tason ylittymiseen.
                                 
                              
                                    5.
                                 
                                 
                                    Inkiväärin oleohartsin ja muiden Zingiber officinale Roscoe -kasvista saatujen hyväksyttyjen lisäaineiden sekoitusta rehuissa ei sallita.
                                 
                              
                                    6.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse, ihokosketuksesta tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä henkilönsuojaimia, mukaan lukien hengityssuojaa sekä suojalaseja ja -käsineitä.
                                 
                              
                     
                        12. huhtikuuta 2031
                     
                  
                        2b489-t
                     
                     
                         
                     
                     
                        Inkivääritinktuura
                     
                     
                        
                           Lisäaineen koostumus
                        
                        
                           Zingiber officinale Roscoe -kasvin jauhetuista kuivatuista juurakoista etanoli-vesiseoksella uuttamalla saatu inkivääritinktuura.
                        
                           Tehoaineen kuvaus
                        
                        
                           Zingiber officinale Roscoe -kasvin jauhetuista kuivatuista juurakoista etanoli-vesiseoksella uuttamalla saatu inkivääritinktuura, sellaisena kuin Euroopan neuvosto on sen määritellyt (1).
                        Liuotin (etanoli/vesi, 90/10): 97–98 paino-%
                        Kuiva-ainepitoisuus: 2–3 paino-%
                        Gingerolien kokonaismäärä: 0,14–0,11 paino-%
                        
                                    —
                                 
                                 
                                    6-gingeroli
                                 
                              
                                    —
                                 
                                 
                                    8-gingeroli
                                 
                              
                                    —
                                 
                                 
                                    10-gingeroli
                                 
                              Shogaolien kokonaismäärä: 0,043–0,031 paino-%
                        
                                    —
                                 
                                 
                                    6-shogaoli
                                 
                              
                                    —
                                 
                                 
                                    8-shogaoli
                                 
                              
                           Analyysimenetelmä
                            (2)
                        
                        Fytokemiallisten merkkiaineiden määrittäminen: gingerolien kokonaismäärä ja shogaolien kokonaismäärä rehun lisäaineessa (inkivääritinktuura):
                        
                                    —
                                 
                                 
                                    Korkean suorituskyvyn nestekromatografia yhdistettynä spektrofotometriseen havaitsemiseen (HPLC-UV) – ISO 13685
                                 
                              
                     
                        
                                    —
                                 
                                 
                                    Hevoset
                                 
                              
                                    —
                                 
                                 
                                    Koirat
                                 
                              
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Lisäaineen ja esiseoksen etiketissä on oltava seuraavat tiedot:
                                    ”Tehoaineen suositeltu enimmäispitoisuus kilossa täysrehua, jonka kosteuspitoisuus on 12 %
                                    
                                                —
                                             
                                             
                                                Hevoset 1,58 ml
                                             
                                          
                                                —
                                             
                                             
                                                Koirat 1,81 ml”
                                             
                                          
                              
                                    4.
                                 
                                 
                                    Esiseoksen etiketissä on ilmoitettava tehoaineen funktionaalinen ryhmä, tunnistenumero, nimi ja lisätty määrä, jos esiseoksen etiketissä ilmoitettu käyttötaso johtaisi 3 kohdassa tarkoitetun tason ylittymiseen.
                                 
                              
                                    5.
                                 
                                 
                                    Inkivääritinktuuran ja muiden Zingiber officinale Roscoe -kasvista saatujen hyväksyttyjen lisäaineiden sekoitusta rehuissa ei sallita.
                                 
                              
                                    6.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse, ihokosketuksesta tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä henkilönsuojaimia, mukaan lukien hengityssuojaa sekä suojalaseja ja -käsineitä.
                                 
                              
                     
                        12. huhtikuuta 2031
                     
                  
               (1)  Natural sources of flavourings – Raportti n:o 2 (2007)
            
               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.